Jaanus Riibe

Jaanus Riibe (sündinud 18. juunil 1986 Tallinnas"Kogud ja klubid" Keskerakonna kodulehel) on Eesti poliitik, Eesti Reformierakonna ja Tallinna linnavolikogu liige. Ta on olnud Kristiine linnaosa vanem (2017–2024).

Hariduskäik 
Riibe on lõpetanud 2005. aastal hõbemedaligaKuld- ja hõbemedalistid Gustav Adolfi Gümnaasiumi koduleht. Vaadatud 26.03.2025. Gustav Adolfi Gümnaasiumi"Noore inimese raske valik" Postimees, 17.06.2010, kus õppis reaalklassis.Urmi Reinde "Jaanus Riibe: "Pime usk ei ole meie moodi!"" Kesknädal, 8. juuni 2011 Ta õppinud Tallinna Tehnikaülikoolis, kus kaitses 2010. aastal magistritöö tööstus- ja tsiviilehituse erialalJaanus Riibe Tallinna kodulehel ning 2023. aastal magistritöö infotehnoloogia teaduskonnas e-riigi tehnoloogiate ja teenuste õppekava erialal. 

Töökäik 
Aastatel 2006–2007 juhtis Jaanus Riibe Tallinna Tehnikaülikooli ehitusteaduskonna üliõpilasnõukogu ja 2007–2008 Tallinna Üliõpilaskondade Ümarlauda. Hiljem töötas Eesti Üliõpilaskondade Liidus arendusjuhina. Tallinna Linnakantseleis töötas Riibe alates 2009. aasta augustist Edgar Savisaare referendina,"Keskerakonna noortekogu esimeheks saab Jaanus Riibe" Delfi, 7. mai 2011 kuni 2011. aasta novembris sai temast Lasnamäe linnaosavalitsuse asevanem, kes juhtis ligi kuus aastat linnaosa kultuuri- ja noorsootööd."Lasnamäe linnaosa vanema asetäitjateks sai kaks kesknoort" Delfi, 7. november 2011

Jaanus Riibe oli 28. novembrist 2017 kuni 14. aprillini 2024 Kristiine linnaosa vanem. Alates 15. aprillist 2024 on Tallinna linnavolikogu liige. 

Poliitiline tegevus 
Jaanus Riibe kuulus Eesti Keskerakonda 3. augustist 2009 kuni 16. juulini 2024. 16. juulil 2024 astus Jaanus Riibe Eesti Reformierakonda. 

Aastatel 2011–2013 oli ta Eesti Keskerakonna Noortekogu esimees"Keskerakonna noortekogu esimeheks valiti Jaanus Riibe" Postimees, 07.05.2011. ja kuulus ühtlasi Eesti Keskerakonna juhatusse. Lisaks oli ta Eesti Keskerakonna Noortekogu Akadeemilise Ühenduse aseesimees, Kesklinna Klubi esimees ja peasekretär. 

Ta kandideeris 2021. aastal kohalike omavalitsuste valimistel Tallinnas, sai valimisringkonnas nr 3 (Kristiine linnaosas) 871 häält ja valiti Tallinna linnavolikogu liikmeks. Ta kandideeris 2023. aasta valimistel Riigikokku, sai valimisringkonnas nr 1 (Haabersti, Põhja-Tallinn ja Kristiine) 490 häält ning ei osutunud valituks.

Jaanus Riibe valiti Keskerakonna volikogu aseesimeheks 10. veebruaril 2024.

Ta kandideeris 2025. aasta kohaliku omavalitsuse volikogude valimistel Kristiine linnaosas, kogus 646 häält ning ei osutunud valituks.

Liikmesus 
Jaanus Riibe on kuulunud Gustav Adolfi Gümnaasiumi õpilasomavalitsusse, Eesti Väitlusseltsi, Tallinna Tehnikaülikooli üliõpilasesindusse, Tallinna Üliõpilaskondade Ümarlauda, Eesti Üliõpilaskondade Liitu, Eesti Noorteühenduste Liitu jm. Ta on olnud Tallinna Linna Noortenõukogu aseesimees.

Artikleid
 "Tudengi töö on õppida 1315 krooni eest kuus?" Virumaa Teataja, 6. aprill 2010
 "Tudengid – kuidas edasi?" Postimees, 21. mai 2010
 "Noore inimese raske valik" Postimees, 17. juuni 2010
 "Vaata ette, punk on tulekul!" Delfi, 22. september 2010
 "Õppelaenu asemel korralik õppetoetus" Delfi, 21. juuni 2012

Viited

Välislingid

 Urmi Reinde. "Jaanus Riibe: "Pime usk ei ole meie moodi!"" Kesknädal, 8. juuni 2011
 Indrek Veiserik. "Jaanus Riibe: Poliitikud, täitke noortele antud lubadusi!" Kesknädal, 9. mai 2012

Kategooria:Eesti Keskerakonna poliitikud
Kategooria:Gustav Adolfi Gümnaasiumi vilistlased
Kategooria:Sündinud 1986